Haşimoto uru

Haşimoto tiroiditi və ya autoimmun tiroidit – qalxanabənzər vəzə orqanizmin daxili qoruma sistemi tərəfindən "hücum" nəticəsində yaranan xəstəlikdir. Qandakı anti-TSH reseptor antitellərinin səbəb olduğu autoimmun bir xəstəlikdir. 

Qadınlarda görülmə tezliyi kişilərdən dəfələrlə çoxdur (~20:1) və adətən 45-65 yaş arasında daha çox rast gəlinir. 

Endemik zonalardan kənar ərazilərdə xroniki hipotireozun ilk səbəbidir.

 Əlamətlər 
Haşimoto tiroiditinin əlamətləri hipotireoz əlamətlərinə bənzərdir. Başlanğıcda heç bir əlamət olmaya bilər. Daha sonralar TSH artdıqca, yəni hipotireoz yarandıqca çəki artımı, quru dəri, saç tökülməsi, yorğunluq, halsızlıq, qəbizlik, əldə və üzdə şişkinlik kimi əlamətlər yaranır. Müalicə başlandıqdan sonra bu əlamətlər də geriləməyə başlayır.

 Müalicə 
Müalicə diaqnoz qoyulduqdan sonra eutiroid fazadan hipotiroid fazaya keçid zamanı gündəlik olaraq tiroksin qəbulu ilə başlanılır. Bu xəstəlik zamanı tiroksin qəbulunun dozası qanda TSH səviyyəsinə baxaraq nizamlanır. Müalicə endokrinoloq həkim tərəfindən aparılmalı və nəzarət edilməlidir. 
 İstinadlar 

 Həmçinin bax 
 Qalxanabənzər vəzi
 Hakaru Haşimoto
 Bazedov xəstəliyi
 Hipertireoz
 Hipotireoz

Kateqoriya:Endokrin xəstəlikləri
Kateqoriya:Autoimmun xəstəlikləri
Kateqoriya:Qalxanabənzər vəzi xəstəlikləri